Oliver Venno

Oliver Venno (sündinud 23. mail 1990 Tartus) on eesti võrkpallur. Ta on alates 2008. aastast kuulunud Eesti võrkpallikoondisse ning hooajast 2025/26 esindab Kuveiti meistriliiga klubi Kuveidi SC.

2007. aastal tuli ta rannavõrkpallis Kristo Kolloga U18 vanuseklassi Euroopa meistriks ja 2008. aastal U19 vanuseklassi maailmameistriteks.

Sportlaskarjäär
Noorteklassid
Venno hakkas võrkpalliga tegelema 1998. aastal Alar Kaljuvee juhendamise all.Venno, Oliver ESBL biograafia (vaadatud 02.03.2024). Noorteklassides esindas ta Tartus Tartu Premium 7 ja SK Duo meeskondasid, kellega osaleti omavanuste Eesti meistri- ja karikavõistlustel, mis korduvalt võideti.Oliver Venno Sporditulemused (vaadatud 31.12.2023). Tartu Premium 7 võistkonnaga võideti 2006. aastal meeste konkurentsis Eesti esiliiga.Meeste esiliiga võit läks taas Tartusse Eesti Päevaleht, 27.03.2006.

Venno kuulus 2004–2009 Eesti noormeestekoondisse (sündinud 1989 ja hiljem), kelle treeneriteks olid Raul Reiter ja Urmas Tali. Koondisega pääseti 2007. aasta Austrias toimunud U19 vanuseklassi Euroopa meistrivõistluste finaalturniirile, kus saadi kokkuvõttes 12. koht.Noored võrkpallurid lõpetasid EM-i 12. kohaga Postimees arhiiv, 15.04.2007.

Rannavõrkpalli tiitlivõistlustel osales ta noorteklassides Kristo Kolloga ning nende põhiliseks treeneriks oli Rainer Vassiljev. 2006. aastal saadi U18 Euroopa meistrivõistlustel 9. koht ning 2007. aastal krooniti nad sama vanuseklassi Euroopa meistriteks.Eesti noormehed said rannavolle EM-il 9. koha Eesti Päevaleht, 30.07.2006.Eesti paar U-18 rannavolle Euroopa meistrid Delfi, 21.07.2007. 2007. aastal jõuti U19 maailmameistrivõistlustel veerandfinaali ja järgmisel aastal krooniti nad sama vanuseklassi maailmameistriteks.Ville Arike. Maailma parimad noored! Õhtuleht, 04.08.2008.

Eesti võrkpallikoondis
Eesti võrkpallikoondise vaateväljas oli Venno juba 2008. aasta kevadel, kuid mängija otsustas keskenduda rannavõrkpallile ning koondisest loobuda.Avo Keel kutsub Pavel Kružajevi koondisesse Delfi, 09.04.2008. Sama aasta sügisel võttis ta vastu otsuse keskenduda saalivõrkpallile eesmärgiga osaleda 2009. aasta Euroopa meistrivõistluste finaalturniiril.Venno valis saalivõrkpalli Delfi, 03.10.2008. 2009. aastal ta koondise kutse saigi ning osales samal aastal nii MM-valikturniiril kui Euroopa meistrivõistluste finaalturniiril.Keele üllatusvalik koondisse: Ruul või Nassar Delfi, 03.04.2009.Toivo Kivimets. Eesti kaotas viiegeimilises mängus Türgile Eesti Päevaleht, 30.05.2009.NUKKER LÕPP: Soome vastu ei saadud geimigi Delfi, 05.09.2009.

Euroopa meistrivõistluste finaalturniiril on ta kuulunud koondise koosseisu kuuel korral (2009, 2011, 2015, 2017, 2021 ja 2023). Samuti on ta võitnud kahel korral koondisega Euroopa liiga (2016 ja 2018). 2016. aasta Euroopa liiga finaalturniiril liigutati Venno olude sunnil nurgaründaja positsioonile ning valiti ka turniiri sümboolsesse koosseisu nurgaründajana. Samuti on ta esindanud Eestit 2017. aastal Maailmaliiga kolmandas tugevusgrupis ja 2018. aasta Challenger Cupil.Võidukas võrkpallikoondis saabub teisipäeval kodumaale ERR arhiiv, 19.06.2017.Võrkpallikoondis alustab Challenger Cupi Portugali vastu ERR, 19.06.2018. 2010. aastal valiti koondis Eesti spordiaasta parimaks võistkonnaks.Kristi Vahemaa. Aasta võistkond: valge mustlane, vaga vesi, jutupaunik ja töömees Eesti Päevaleht, 29.12.2010.

Klubivõrkpall
Esiletõus Eestis (2006–2009)
Eesti meistriliiga tasemel klubisse sai Venno esmakordselt kümnenda klassi õpilasena hooajal 2006/07 Tartu Pere Leiva ridadesse, kus mängis kolm hooaega.Märt Roosna. Pikk Oliver Venno valis korvpalli asemel volle Eesti Päevaleht, 21.10.2006. Ühel korral (2008) võideti Eesti karikavõistlused. Eesti meistrivõistlustel saadi kolmel, Balti liigas ja Eesti karikavõistlustel kahel korral teine koht. Venno tuli klubisse nurgaründajaks. Esimesel hooajal sai ta väga vähe mänguaega kuni hooaja lõpus diagonaalründaja Argo Meresaare vigastuseni, keda ta osaliselt hooaja lõpus asendada sai mänguplatsil.Rain Pruul. Vähem eksinud Tartu alistas Pärnu kindlalt Eesti Päevaleht, 16.03.2007. Järgmisel hooajal Meresaar lahkus klubist ning Venno hakkas mängima põhidiagonaalründaja kohal, mida ta täitis ka kolmandal hooajal. Teisel hooajal (2007/08) tõi Venno Balti liigas enim punkte (499 punkti) ning oli ka liiga efektiivseim mängija (+319 punkti).Tallinna Selver võitis Balti liiga Delfi, 09.03.2008.

Euroopas kanda kinnitamas (2009–2015)
Juba Eesti meistriliigasse tulles ütles Venno, et tema eesmärk on pärast keskkooli välismaale mängima minna. Hooaja 2009/10 eel liituski ta Sloveenia meistriliiga klubiga Bledi ACH, kellega sõlmis kolmeaastase lepingu.Signe Ivask. Oliver Venno: püüan välisklubis märgi maha panna Eesti Päevaleht, 29.07.2009. Sloveenia karikavõistlused võideti, kuid peatreeneri otsusega Venno karikafinaalis meeskonda ei kuulunud.Venno jäeti Sloveenia karikafinaalist kõrvale Delfi, 31.12.2009. Võideti Kesk-Euroopa (MEVZA) liiga, kus Venno valiti turniiri parimaks mängijaks.Venno tunnistati Kesk-Euroopa liiga parimaks mängijaks Õhtuleht, 15.03.2010. Samuti võdeti Sloveenia meistritiitel.Oliver Venno tuli Sloveenia võrkpallimeistriks Õhtuleht, 25.04.2010. Klubiga jõuti CEV Meistrite liigas poolfinaali, kus kotati hilisemale meistrile Trentino BetClic.Venno koduklubi kaotas Meistrite Liiga poolfinaalis tiitlikaitsjale Delfi, 02.05.2010. Kolmanda koha mängus tuli tunnistada Poola tippklubi Belchatowi PGE Skra paremust ning sellega jäädi esimesena medalita.Venno koduklubi kaotas Meistrite Liiga pronksimängu Delfi, 02.05.2010. Hooaja alguses Venno meeskonna põhikoosseisu ei kuulunud, kuid hooaja otsustavaks faasiks suutis võita peatreeneri usalduse ja põhimängijaks kerkida.Venno murdis end põhikoosseisu Delfi, 15.11.2009.Kesk-Euroopa liiga parim mängija Venno: võitsin treeneri usalduse Eesti Päevaleht, 17.03.2010.

Vaatamata mitmeaastasele lepingule vahetas ta hooaja 2010/11 eel klubi ning liitus Saksamaa meisterklubiga VfB Friedrichshafen, kus mängis kaks hooaega.Oliver Venno kutsuti Saksamaa meistermeeskonda! Delfi, 25.06.2010. Esimesel hooajal osaleti CEV Meistrite liigas, kus alagrupiturniiril saadi kolmas koht ning langeti aste madalamale, CEV Cupi.Oliver Venno tegi Meistrite liigas võimsa mängu Delfi, 12.01.2011. CEV Cupis jõuti veerandfinaali, kus kaotati kuldse geimiga Poola meistriliiga klubile Zaksa Kedzierzyn-Kozle.Oliver Venno koduklubi pudenes eurosarjast "kuldse geimiga" Delfi, 09.02.2011. Saksamaa karikavõistlustel saadi teine koht ning võideti Saksamaa meistritiitel.Oliver Venno: tunne on hea, kõik tuli finaalis normaalselt välja ERR arhiiv, 08.05.2011. Kui esimesel hooajal pidi Venno kõvasti mänguaja eest võitlema ning aeg-ajalt langes teise rotatsiooni, siis teisel hooajal (2011/12) oli ta meeskonna kindel põhimängija. Teisel hooajal jõuti Meistrite liigas veerandfinaali, kus seeria kaotati kindlalt hilisemale võistluste võitjale, Kaasani Zeniidile.Oliver Venno koduklubi langes Meistrite liigast välja Delfi, 28.02.2012. Seekord võideti Saksamaa karikavõistlused, kuid meistritiitlit kaitsta ei suudetud ning langeti konkurentsist poolfinaalis Berliini RV vastu.Valeri Maksimov. Vennol Saksamaa karikas käes, Bundesliga tiitel vajab veel püüdmist Delfim 05.03.2012.Oliver Venno: sooviks kas Friedrichshafenis, Itaalias, Venemaal või Poolas jätkata Delfi, 03.04.2012.

Hooaja 2012/13 eel oli Vennol erinevaid variante ning ta käis ka testimisel Lõuna-Korea meisterklubi Daejeon Samsung Bluefangsi juures, kuid sinna teda siiski ei palgatud.Venno: kui Lõuna-Koreast pakkumine tuleb, siis lähen ERR arhiiv, 23.07.2012.Oliver Venno klubiotsingud on jõudmas lõpule ERR arhiiv, 10.09.2012. Lõpuks otsustas ta liituda Montenegro meistriliiga klubiga Budva Budvanska Rivijera.Venno liitub Meistrite liiga klubiga ERR arhiiv, 15.09.2012. Venno oli meeskonnas kindel põhimängija, kuid Montenegro meistriliiga tase oli üle ootuste kehv ning Venno avaldas soovi CEV Meistrite liigast väljalangemise järel klubist lahkuda.Oliver Venno: tase on Montenegros ikka kehv Delfi, 05.11.2012.Pärt Talimaa. Venno: Meistrite liiga järel lahkun Montenegrost Eesti Päevalhet, 07.12.2012. Detsembri lõpus liitus ta Prantsusmaa meistriliiga klubiga Rennes Volley 35, kus mängisid samal hooajal ka Eesti võrkpallikoondise keskblokeerija Raimo Pajusalu ja nurgaründaja Keith Pupart.Valeri Maksimov. Oliver Venno liitub Prantsusmaa klubiga Delfi, 14.12.2012. Prantsusmaa karikavõistlustel langeti konkurentsist veerandfinaalis.Eestlased langesid Prantsusmaa karikasarjast välja ERR arhiiv, 30.01.2013. Venno siirdumise hetkel oli klubi Prantsusmaa meistriliigas 10. kohal, kuid põhiturniiri lõpuks suudeti tõusta kaheksandaks, mis tagas neile viimasena koha play-offides. Üllatuslikult suudeti veerandfinaalseeria esimeses mängus alistada põhiturniiri võitja Tours VB, kuid järgnevad kaks mängu kaotati ning langeti konkurentsist.Eestlaste klubi Rennes alistas veerandfinaalis tiitlikaitsja ERR arhiiv, 04.04.2013.Rennes'i hooaeg lõppes Prantsusmaa meistrivõistluste 1/4-finaalis ERR arhiiv, 08.04.2013. Venno oli meeskonnas kindel põhimängija.

Hooajaks 2013/14 liitus ta Venemaa Superliiga klubiga Permi Prikamje.Kaspar Koort. KÕVA SÕNA: Oliver Venno siirdub Venemaa Superliigasse Õhtuleht, 04.08.2013. Venemaa Superliiga põhiturniir lõpetati kümnendana, millega pääseti play-offi Moskva Dinamo vastu, et võidelda koha eest finaalturniiril.Prikamje pääses Venno abiga veerandfinaali ERR arhiiv, 14.04.2014. Neid võita ei õnnestunud ning nii saadi liigas kokkuvõttes 10. koht.Valeri Maksimov. Venno ja Prikamje said veerandfinaalis teise kaotuse Delfi, 17.04.2014. Venno palgati meeskonda põhimängijaks, mis rolli ta ka terve hooaja vältel kandis.Venno Venemaal: igas mängus algkoosseisus ERR arhiiv, 17.09.2013.

Hooajaks 2014/15 liitus ta Austria meisterklubiga Innsbrucki Hypo Tirol, kus samal hooajal mängis ka Eesti võrkpallikoondise nurgaründaja Martti Juhkami.Venemaal mänginud Oliver Venno lahkub Venemaalt ja suundub Austriasse! Delfi, 16.07.2014. Klubiga osaleti kõrgeimas Eurosarjas, CEV Meistrite liigas, kus oma alagrupis võideti kaks mängu ja kaotati neli, millega play-offi ei pääsetud.Juhkami ja Venno lõpetasid meistrite liiga võiduga ERR arhiiv, 28.01.2015. Võideti Kesk-Euroopa (MEVZA) liiga ja tuldi Austria meistriks, kusjuures Austria meistriliigas oli üleolek nii selge, et kogu hooaja peale ei kaotatud ühtegi mängu.Juhkami ja Venno aitasid Hypo Tiroli Kesk-Euroopa liiga võitjaks ERR arhiiv, 16.03.2015.Venno ja Juhkami koduklubi tegi ajalugu ja jäi Austria liigas võitmatuks ERR arhiiv, 20.04.2015. Venno oli läbi hooaja meeskonna üks põhimängijatest.Venno ja Juhkami klubi tuli ülivõimsa hooajaga Austria meistriks Delfi, 19.04.2015.

Türgi meistriliigas (2015–2020)
Hooajaks 2015/16 liitus ta Türgi meistriliiga klubiga Ankara Ziraat Bankas.Mariel Gregor. Venno siirdub koos Nilssoniga Türki, Teppan Venno asemele Austriasse Postimees arhiiv, 27.07.2015. CEV Meistrite liigas tehti klubi ajalugu, kui jõuti esmakordselt alagrupist edasi 12 parema hulka.Venno koduklubi tegi Meistrite liigas ajalugu ERR arhiiv, 22.01.2016. Play-off-faasis tuli neile vastu Poola suurklubi Belchatowi PGE Skra, kelle vastu ei saadud.Venno ja Ankara langesid võidust hoolimata Meistrite liigas konkurentsist ERR arhiiv, 03.03.2016. Türgi meistriliigas jäädi põhiturniiril viiendaks, mis tähendas, et medalitele enam mängida polnud võimalik.Oliver Venno koduklubi jäi õnnetult medalimängudest eemale ERR arhiiv, 28.03.2016. 5.–8. koha mängud läbiti kaotuseta ning sellega lõpetati liiga viienda kohaga.Oliver Venno koduklubi sai Türgis viienda koha ERR arhiiv, 26.04.2016. Venno täitis meeskonnas põhiliselt vahetusmängija rolli, kui Marcus Nilsson oli meeskonna põhidiagonaalründaja.Juhan Kilumets. Vähe mänguaega saav Venno: väga ei nurise, trennis saab enam-vähem koormuse kätte ERR arhiiv, 28.01.2016.

Hooajaks 2016/17 vahetas ta Türgis klubi ning liitus Ankara Maliye Piyangoga, kus mängis kaks hooaega.Märt Roosna. Venno karjäär jätkub Euroopa tippliigas Delfi, 02.06.2016. Esimesel hooajal Türgi karikavõistlustel jäädi pidama veerandfinaali.Venno koduklubi ei pääsenud eestlase suurepärasele mängule vaatamata poolfinaali ERR arhiiv, 10.01.2017. Türgi meistriliiga põhiturniir lõpetati viiendana ning Vennole anti ka põhiturniiri punktikuninga tiitel.Oliver Venno oli Türgi kõrgliiga põhiturniiri punktikuningas ERR arhiiv, 27.03.2017. Veerandfinaalseeria kaotati Izmiri Arkas Spori vastu, kuid 5.–8. koha mängudel saadi piisavalt võite, et mängida edasi viiendale kohale.Oliver Venno klubi Türgis poolfinaali ei jõudnud ERR arhiiv, 10.04.2017.Oliver Venno koduklubi mängib Türgis viiendale kohale ERR arhiiv, 23.04.2017. Viienda koha seerias võideti kahel korral Inegöli ning saadi kokkuvõttes viies koht liigas ja sellega kaasnev koht Eurosarjas.Üleplatsimees Venno 28 punkti aitasid koduklubi viiendaks ERR arhiiv, 29.04.2017. Teisel hooajal jõuti Türgi karikavõistlustel hõbedale.Märt Roosna. Oliver Vennol jäi Türgis karikavõidust puudu õige vähe, eestlaselt finaalturniiril 58 punkti Delfi, 17.12.2017. CEV Challenge Cupis jõuti poolfinaali, mis kaotati kuldse geimiga Itaalia klubi CMC Ravenna vastu.Kuldne geim lõpetas Venno ja Ankara teekonna poolfinaalis ERR arhiiv, 21.03.2018. Venno oli mõlemal hooajal meeskonna rünnakuliider ning liiga üks suurimaid punktitoojaid.Türgis võimsa hooaja teinud Venno tuleviku osas otsustamisega ei kiirusta ERR arhiiv, 09.04.2018.

Hooajaks 2018/19 vahetas ta Türgis klubi ning liitus Türgi tippklubiga İstanbuli Galatasaray, kus mängis samuti kaks hooaega.Oliver Venno liitus Türgi suurklubiga ERR arhiiv, 02.05.2018.Karl Rinaldo. Oliver Venno sõlmis juba järgmiseks hooajaks lepingu Võrkpall24, 06.03.2019. Esimesel hooajal saadi Türgi karikavõistlustel hõbemedal ning Türgi meistrivõistlustel pronks.Karl Rinaldo. Venno tõi nädalavahetusel 50 punkti, kuid Galatasarayl jäi ihaldatud tiitlist napilt vajaka Võrkpall24, 18.03.2019.Karl Rinaldo. Üleplatsimees Venno seljatas tiitlikaitsja ja teenis Türgi liigas elu esimese medali! Võrkpall24, 25.04.2019. Osaleti ka CEV Cupil, kus saadi samuti hõbe.Karl Rinaldo. Galatasaray oli imele lähedal, Venno lõpetas eurohooaja hõbedaga Võrkpall24, 25.04.2019. Teisel hooajal (2019/20) võideti hooaja alguses Türgi superkarikas.Johannes Vedru. Türgi superkarika võitnud Venno: eesmärgiks on meistritiitel ERR, 24.10.2019. Türgi meistriliiga põhiturniir lõpetati kolmandana ning CEV Cupis oli jõutud poolfinaali, kui hooaeg koroonapandeemia tõttu peatati.Karl Rinaldo. Oaas keset kõrbe: Sammelvuo oli osaline nädala ainsas euromängus, Türgis peatati hooaeg Võrkpall24, 20.03.2020. Venno oli mõlemal hooajal üks meeskonna rünnakuliidritest.

Lähis-Ida meistriliigades (2020–)
Hooajal 2020/21 siirdus ta Katari kõrgliigaklubisse SC Police, kus mängis kaks hooaega.Anu Säärits. Oliver Venno Katari siirdumisest: see oli ainus leping, mis laual oli ERR, 30.06.2020. Ta krooniti sel ajal kahekordseks Katari meistriks (2020 ja 2021), korra jäädi hõbedale (2022).Karl Rinaldo. VIDEO | Venno kerkis üleplatsimeheks ja krooniti Katari meistriks! Võrkpall24, 05.10.2020.Oliver Venno krooniti Katari meistriks ERR, 05.02.2021. Katari karikavõistlustel saadi korra hõbemedal (2021) ning võideti Amir Cup (2022).Nädal piiri taga: Vennole karikahõbe, Täht on tagasi, Viiber Itaalias resultatiivne ERR, 22.02.2021.Oliver Venno koduklubi võitis Kataris järjekordse karika ERR, 21.04.2022. 2022. aastal võideti GCC klubide meistritiitel ning Venno valiti turniiri kõige väärtuslikumaks mängijaks.38th GCC Volleyball Club Championship: Al Kuwari Praises Police SC Winning the Title Qatar News Agency, 15.03.2022. Ta osales SC Police'iga ka 2022/23 Aasia meistrivõistlustel, kus saadi kolmas koht.Meelis Naudi. Teppan võitis Poola esiliigas hõbeda, Venno lõpetas Aasia meistrivõistlused pronksiga Delfi, 22.05.2023.

Hooajaks 2022/23 vahetas Venno Kataris klubi ning liitus riigi valitseva meistri Al-Rayyaniga, kus mängis kolm hooaega.Kaspar Ruus. Venno vahetas tööandjat, Kollo sai Türgist ebameeldiva üllatuse, Aganits otsib klubi Delfi, 05.09.2022. Kolmel korral on võidetud Lääne-Aasia klubide meistritiitel (2023, 2024 ja 2025), kus Venno valiti esimesel turniiril parimaks diagonaalründajaks ja järgmisel kahel kõige väärtuslikumaks mängijaks.Nädal piiri taga: Viiber tuli Rumeenias karikavõitjaks, Venno võitis Kataris hooaja esimese tiitli Delfi, 20.03.2023.Gunnar Leheste. Oliver Venno on Lääne-Aasia meister ja turniiri MVP! Delfi, 13.02.2024. Kaks korda võideti Katari meistritiitel (2023 ja 2025) ning korra saadud hõbemedal (2024).Meelis Naudi. Oliver Venno krooniti taas Katari meistriks Delfi, 20.04.2023. Korra võideti Amir Cup (2023). Viimase, 2024/25 hooaja lõpuks liitus ta kuuks ajaks taas Police Unioniga, kelle ridades sai Katari karikavõistlustel hõbeda ja Amir Cupil jõuti poolfinaali.Gunnar Leheste. Oliver Vennost saab kuuks ajaks Robert Tähe klubikaaslane. Edasi ootab ees kolimine uude riiki Delfi, 31.03.2025.

Hooajaks 2025/26 liitus ta Kuveidi valitseva meistri Kuveidi SC-ga. Võideti Kuveidi karikavõistlused.Oliver Venno tuli Kuveidi karikavõitjaks ERR, 03.11.2025.

Rannavõrkpall
2010. aasta suvel mängis Venno rannavõrkpalli Eesti tipprannavõrkpalluri Kristjan Kaisiga.Oliver Venno paneb end proovile rannavolle MK-etapil Delfi, 01.06.2010. Prahas toimunud MK-etapil saadi 17. koht ja Gstaadis toimunud suurel slämmil 25. koht.Eesti rannavollepaarid jäid Prahas jagama 17. kohta Delfi, 18.06.2010.Karl Jaani nimetati rannavõrkpalli MK-sarja aasta uustulnukaks! Delfi, 22.09.2010. Eesti meistrivõistlustel saadi hõbemedal.Liis Velsker. Vesik tegi vanale semule tuule alla Postimees arhiiv, 19.07.2010.

Hiljem on ta kohalikel võistlustel osalenud erinevate paarilistega. 2013. aastal tuli ta noorema venna Olari Vennoga Eesti meistriks.Vennad Vennod tulid rannavõrkpalli Eesti meistriks Delfi, 04.08.2013.

Saavutused
Klubivõrkpall
CEV Cup
2018/19 16px İstanbuli Galatasarayga

Kesk-Euroopa (MEVZA) liiga
2009/10 16px Bledi ACH-iga
2014/15 16px Innsbrucki Hypo Tiroliga

Balti liiga
2007/08 16px Tartu Pere Leivaga
2008/09 16px Tartu Pere Leivaga

Aasia meistrivõistlused
2022/23 16px SC Police'iga

GCC klubide meistrivõistlused
2021/22 16px SC Police'iga

Lääne-Aasia klubide meistrivõistlused
2022/23 16px Al-Rayyaniga
2023/24 16px Al-Rayyaniga
2024/25 16px Al-Rayyaniga
2025/26 16px Kuveidi SC'ga

Riikide meistrivõistlused
2006/07 16px Eesti meistrivõistlused Tartu Pere Leivaga
2007/08 16px Eesti meistrivõistlused Tartu Pere Leivaga
2008/09 16px Eesti meistrivõistlused Tartu Pere Leivaga
2009/10 16px Sloveenia meistrivõistlused Bledi ACH-iga
2010/11 16px Saksamaa meistrivõistlused VfB Friedrichshafeniga
2011/12 16px Saksamaa meistrivõistlused VfB Friedrichshafeniga
2011/12 16px Austria meistrivõistlused Innsbrucki Hypo Tiroliga
2018/19 16px Türgi meistrivõistlused İstanbuli Galatasarayga
2019/20 16px Katari meistrivõistlused SC Police'iga
2020/21 16px Katari meistrivõistlused SC Police'iga
2021/22 16px Katari meistrivõistlused SC Police'iga
2022/23 16px Katari meistrivõistlused Al-Rayyaniga
2023/24 16px Katari meistrivõistlused Al-Rayyaniga
2024/25 16px Katari meistrivõistlused Al-Rayyaniga

Riikide karikavõistlused
2006/07 16px Eesti karikavõistlused Tartu Pere Leivaga
2007/08 16px Eesti karikavõistlused Tartu Pere Leivaga
2008/09 16px Eesti karikavõistlused Tartu Pere Leivaga
2010/11 16px Saksamaa karikavõistlused VfB Friedrichshafeniga
2011/12 16px Saksamaa karikavõistlused VfB Friedrichshafeniga
2017/18 16px Türgi karikavõistlused Maliye Piyangoga
2018/19 16px Türgi karikavõistlused İstanbuli Galatasarayga
2019/20 16px Türgi superkarikas İstanbuli Galatasarayga
2020/21 16px Katari karikavõistlused SC Police'iga
2021/22 16px Amir Cup SC Police'iga
2022/23 16px Amir Cup Al-Rayyaniga
2024/25 16px Katari karikavõistlused Police Unioniga
2025/26 16px Kuveidi karikavõistlused Kuveidi SC'ga

Koondis
2016 16px Euroopa liiga
2017 16px Maailmaliiga tugevuselt kolmas grupp
2018 16px Euroopa liiga
2018 16px Challenger Cup
2021 16px Euroopa liiga

Rannavõrkpall
2007 16px U18 Euroopa meistrivõistlused Kristo Kolloga
2008 16px U19 maailmameistrivõistlused Kristo Kolloga
2010 16px Eesti meistrivõistlused Kristjan Kaisiga
2013 16px Eesti meistrivõistlused Olari Vennoga
2020 16px Eesti meistrivõistlused Kristo Kolloga

Individuaalsed auhinnad
2008 Balti liiga suurim skooritegija
2008 Balti liiga efektiivseim mängija
2010 Kesk-Euroopa (MEVZA) liiga kõige väärtuslikum mängija
2018 Euroopa liiga parim nurgaründaja
2022 GCC klubide meistrivõistluste kõige väärtuslikum mängija
2023 Lääne-Aasia klubide meistrivõistluste parim diagonaalründaja
2024 Lääne-Aasia klubide meistrivõistluste kõige väärtuslikum mängija
2025 Lääne-Aasia klubide meistrivõistluste kõige väärtuslikum mängija

Tunnustus
Eesti parim meesvõrkpallur: 2010, 2011 ja 2021.PAREMAD HOOAJAL 2009/2010 Eesti Võrkpalli Liidu arhiiv (vaadatud 31.12.2023).PAREMAD HOOAJAL 2010/2011 Eesti Võrkpalli Liidu arhiiv (vaadatud 31.12.2023).Aasta võrkpallurid on Kertu Laak ja Oliver Venno ERR, 16.01.2022.
Eesti parim noorvõrkpallur noormeestest: 2008 ja 2009.PAREMAD HOOAJAL 2007/2008 Eesti Võrkpalli Liidu arhiiv (vaadatud 31.12.2023).PAREMAD HOOAJAL 2008/2009 Eesti Võrkpalli Liidu arhiiv (vaadatud 31.12.2023).
Eesti parim rannavõrkpalli noortepaar noormeestest: 2006 (Kristo Kolloga), 2007 (Kristo Kolloga) ja 2008 (Kristo Kolloga).PAREMAD HOOAJAL 2005/2006 Eesti Võrkpalli Liidu arhiiv (vaadatud 31.12.2023).PAREMAD HOOAJAL 2006/2007 Eesti Võrkpalli Liidu arhiiv (vaadatud 31.12.2023).
Eesti parim rannavõrkpalli juuniorite paar noormeestest: 2008 (Kristo Kolloga).PAREMAD HOOAJAL 2007/2008 Eesti Liidu arhiiv (vaadatud 31.12.2023).

Statistika
+ Mängud ja punktid Eesti võrkpallikoondise eest rahvusvahelistel turniiridelAastaTurniirKoondisMänge(geime)PunktekokkuRünnaku-punkteBlokkeÄss-pallinguidAllikad2009Euroopa meistrivõistlusedEesti   2011Euroopa meistrivõistlusedEesti4 (12) 55 50 412011 CEV Volleyball European Championship Statistics CEV (vaadatud 31.12.2023).2015Euroopa meistrivõistlusedEesti4 (12) 46 37 362015 CEV Volleyball European Championship - Men Statistics CEV (vaadatud 31.12.2023).2017Euroopa meistrivõistlusedEesti3 (8) 11 8 122017 CEV Volleyball European Championship - Men Statistics CEV (vaadatud 31.12.2023).2021Euroopa meistrivõistlusedEesti 5 (20) 74  63  2  9CEV EuroVolley 2021 | Men Statistics CEV (vaadatud 31.12.2023).2023Euroopa meistrivõistlusedEesti5 (15) 64 55 72CEV EuroVolley 2023 | Men Statistics CEV (vaadatud 31.12.2023).

Isiklikku
Venno lõpetas 2009. aastal Ülenurme Gümnaasiumi. Tema noorem vend on Olari Venno.Ats Kuldkepp. "VENNAD VENNOD: üks edukam võrkpallis, teine saapaviskes ja käesurumises". Õhtuleht. 11.06.2013. Vaadatud 28.4.2024 Oliver Vennol on abikaasa Gerliga tütar.Karoliina Vasli. LP KUVEIDIS | Ühest naftariigist teise mängima kolinud Oliver Venno rõõmustab peagi poja sünni üle. Koondises aga ei pruugi teda enam näha Delfi, 19.12.2025.

Viited

Välislingid
Venno, Oliver  ESBL biograafia
Oliver Venno Mängija profiil CEV kodulehel
Oliver Venno Mängija profiil FIVB kodulehel
Oliver Venno Nisse Huttunen International Sports Agency
Oliver Venno Volleybox

Kategooria:Eesti võrkpallurid
Kategooria:Tartust pärit sportlased
Kategooria:Sündinud 1990